पाएं अपने शहर की ताज़ा ख़बरें और फ्री ई-पेपरडाउनलोड करें
शनिवार को जिला अस्पताल में 4 मरीजों की मौत हो गई। नपा ने 3 शवों का कोविड प्रोटोकाल के तहत स्थानीय श्मशान घाट में अंतिम संस्कार किया व एक शव को दफनाया है। इस प्रकार जिला अस्पताल से 4 लोगों के शव निकले हैं। शनिवार को जिला अस्पताल की कोविड शाखा को 850 सैंपल की रिपोर्ट मिली है। इनमें से 110 में संक्रमण की पुष्टि हुई है, जबकि 206 मरीजों को स्वस्थ होने पर अस्पताल से छुट्टी दे दी गई।
597 नए संभावित मरीजों के सैंपल लेकर जांच के लिए भेजे हैं। अब जिले में कोरोना संक्रमित सक्रिय मरीजों की संख्या 821 रह गई है। कोरोनाकाल में जिले भर में 6 हजार 144 मरीजों में संक्रमण की पुष्टि हो चुकी है। इनमें से अब तक 5 हजार 219 मरीज स्वस्थ होकर अस्पतालों से घर लौट चुके हैं। अब जिले में 156 कोविड पॉजिटिव मरीजों का अस्पतालों में इलाज किया जा रहा है। ऑक्सीजन के सभी पलंग भरे हुए हैं, जबकि जिले भर में गैर ऑक्सीजन वाले 241 पलंग खाली बताए गए हैं।
संक्रमण दर में कमी, 12.94 फीसद रही
शनिवार को जिले की कोरोना संक्रमण दर 12.94 फीसद रही। संक्रमण दर अपने स्तर से अब कम हुई है, लेकिन खतरा अभी भी बरकरार है। हालांकि यह अच्छी खबर है कि लोग तेजी से स्वस्थ भी हो रहे हैं। शनिवार को स्वस्थ होने वालों की संख्या 206 रही। संक्रमण दर में लगातार कमी आ रही है। लोगों को अभी भी सावधानियां बरतने की सख्त जरूरतें हैं, जिससे कोरोना संक्रमण की चेन को तोड़ा जा सके।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn